laion/Wikipedia-Exotic huggingface dataset:
কোলম্যান পর্বত (আলবার্টা)

কোলম্যান পর্বত কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের ৩,১৩৫ মিটার (১০,২৮৫ ফু) একটি পর্বত চূড়া। ভৌগোলিকভাবে পর্বতটি কানাডিয় রকিজের অংশ। ৪.৪৬ কিলোমিটার (২.৭৭ মাইল) উত্তরে অবস্থিত সিরাস পর্বত, এটির নিকটতম পর্বত। সাসক্যাচুয়ান ক্রসিং এবং সানওয়াপ্টা গিরিপথের মধ্যবর্তি স্থানে আইসফিল্ডস পার্কওয়ের পূর্বপাশে কোলম্যান পর্বতের অবস্থান। ১৮৯৮ সালে কানাডিয় ভূতত্ত্ববিদ আর্থার ফিলিমন কোলম্যান(১৮৫২-১৯৩৯)-এর সম্মানে এই পর্বতের নাম 'কোলম্যান পর্বত' রাখা হয়। কোলম্যান বর্তমান জেসপার জাতীয় উদ্যান অঞ্চল অনুসন্ধানকারী প্রথম শ্বেতাঙ্গদের একজন ছিলেন। ব্যানফ জাতীয় উদ্যানের অন্যান্য পর্বতের মত কোলম্যান পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী কোলম্যান পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। উইলসন পর্বতের বারিপাতে জমা পানি নেমে এসে উত্তর সাসক্যাচুয়ান নদীর মাধ্যমে নিষ্কাশিত হয়। উইলকক্স গিরিপথ হতে কোলম্যান পর্বত আইসফিল্ডস পার্কওয়ে হতে কোলম্যান পর্বত "Mount Coleman"। Bivouac.com। সংগ্রহের তারিখ ২০১৮-১২-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mount Coleman"। Geographical Names Data Base. Natural Resources Canada। সংগ্রহের তারিখ ২০১৯-০৯-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Place-names of Alberta। Ottawa: Geographic Board of Canada। ১৯২৮। পৃষ্ঠা 36।  বেলিয়া, হেলেন আর. (১৯৬০)। দ্য স্টোরি অব দ্য মাউন্টেইন্স ইন দ্য ব্যানফ ন্যাশনাল পার্ক (পিডিএফ)। পার্কস কানাডা হিস্টোরি ডট কম (প্রতিবেদন)। অটোয়া: জিওলজিকাল সার্ভে অব কানাডা। ২০১৫-১০-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gadd, Ben (২০০৮)। Geology of the Rocky Mountains and Columbias।  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। Hydrol. Earth Syst. Sci.। 11: 1633–1644। আইএসএসএন 1027-5606।  প্রবেশদ্বার:  ভূগোল পর্বত
উড়ুপি মাট্টু গুল্লা (বেগুন)

উডুপি মাট্টু গুল্লা, অথবা উডূপী মাট্টি গুল্লা হলো সবুজ বেগুনের একটি প্রকার, যা ভারতের কর্ণাটক রাজ্যের উড়ুপি জেলার মাট্টি গ্রামে সর্বাধিক ফলন হয়ে থাকে। একে ২০১১ সালে ভৌগোলিক সূচক ট্যাগ দেওয়া হয়েছিল কথিত আছে মাট্টু গুল্লা ৪০০ বছর ধরে মাট্টিতে জন্মে আসছে, কিংবদন্তীর সাথে এর উৎসটি উদোপীর সোদে বদিরাজ মাঠের শ্রী বদিরাজ তীর্থের সাথে যুক্ত হয়েছে। উদয়ভার নদী ও স্বর্ণা নদীর মধ্যে ৫০০ একরও বেশি জমির মধ্যে এটি চাষ করা হয়েছিল। মাট্টি ছাড়াও এটা পার্শ্ববর্তী পাঙ্গোলা, কোপলাএবং কাইপুঞ্জাল গ্রামে চাষ হয়। যে জমিতে এটি জন্মেছে তা মাছের খাবার সার দিয়ে সমৃদ্ধ হয়। মাট্টু গুল্লা সবুজ রঙের হয়, যা অন্যান্য বেগুনি বেগুনের থেকে আলাদা। "গুল্লা" শব্দটি ইঙ্গিত করে এটি গোলক আকার। এটি একটি মৌসুমী সবজি যা সেপ্টেম্বর ও অক্টোবর মাস থেকে বর্ষা মৌসুমের পরে জন্মে। এটিতে আর্দ্রতা কম রয়েছে এবং এটি এর অনন্য স্বাদের জন্য পরিচিত। মাট্টু গুল্লা উদুপি রান্নার একটি বহুল ব্যবহৃত সবজি বিশেষত সাম্বার রান্নায়। মাট্টু গুল্লা তার অস্বাভাবিক এবং অনন্য স্বাদ এবং উৎপাদনের একচেটিয়া অবস্থানের জন্য ২০১১ সালে ভৌগোলিক সূচক ট্যাগটি পেয়েছিলেন। মাট্টু গুল্লা উৎপাদন বিভিন্ন কারণে সাম্প্রতিক বছরগুলোতে কমে গিয়েছে। বিভিন্ন কারণে যেমন- কীটপতঙ্গের আক্রমণ ও বিটি বেগুনের আবির্ভাব। উদ্যানতত্ত্ব অধিদপ্তরের মতে, এটি হেক্টর প্রতি আনুমানিক ৪০ টন ফলন সহ, ২০১৫ সালে ৬৭ হেক্টর জমিতে জন্মেছিল। ভারতে ভৌগোলিক সূচকগুলির তালিকা Pinto, Stanley। "Udupi paryaya will get enough mattu gulla, say growers"। The Times of India। সংগ্রহের তারিখ ২৫ জানুয়ারি ২০১৬।  Prabhu, Ganesh। "Udupi's Mattu Gulla set to go international"। The Hindu। সংগ্রহের তারিখ ২৫ জানুয়ারি ২০১৬।  "Udupi's famed brinjal losing race to hybrid variety"। DNA India। সংগ্রহের তারিখ ২৫ জানুয়ারি ২০১৬।  Vinayak, AJ। "With a GI tag in the bag, Udupi farmers cash in on rare green brinjal"। The Hindu Business Line। সংগ্রহের তারিখ ২৫ জানুয়ারি ২০১৬।  Prabhu, Ganesh। "Udupi's brinjal to go places"। The Hindu। সংগ্রহের তারিখ ২৫ জানুয়ারি ২০১৬।  Hebbar, Nandini। "Go Matti Gulla!"। The Hindu। সংগ্রহের তারিখ ২৫ জানুয়ারি ২০১৬।
গিরনারের কেসর আম

গিরনারের কেসর আম হলো পশ্চিম ভারতের গুজরাতের গিরনারের পাহাড়ের পাদদেশে জন্মানো এক ধরনের আম। এই আমটির নাম গির কেসর বা অনেক সময় কেসর নামেও পরিচিত। এই আমের শাঁস উজ্জ্বল কমলা রঙের জন্য বিশেষভাবে পরিচিত। ২০১১ সালে এই আমটিকে বিশেষ ভৌগোলিক নির্দেশক পণ্যের মর্যাদা দেওয়া হয়েছিল। ১৯৩১ সালে গির কেসর আমটির প্রথম ফলন হয়। বনথালীর জুনাগড় উজির সেল ভাই এই আমটি প্রথম ফলিয়েছিলেন। এরপর গিরনার পাদদেশে জুনাগড় লাল ডোরি খামারে প্রায় ৭৫ টি জোড় কলমের চারা রোপণ করা হয়েছিল। কথিত আছে, ১৯৩৪ সালে থেকে আমটি "কেশর" নামে পরিচিত ছিল যখন জুনাগড়ের তৃতীয় নবাব মুহাম্মদ মহাবত খান এই আমের শাঁসের কমলা রঙ দেখে বলেছিলেন যে "এটিই কেসর"। জাফরানের হিন্দি হলো কেশর। ভারতের গুজরাত প্রদেশের সৌরাষ্ট্র অঞ্চলের জুনাগড় ও আমরেলি জেলার প্রায় ২০,০০০ হেক্টর জমিতে কেসর আমের চাষ হয়, যার আনুমানিক উৎপাদন বছরে প্রায় দুই লক্ষ টন। তবে, কেবল গির অভয়ারণ্য এলাকার আশেপাশের থেকে আমের যে উৎপাদন হয় সরকারীভাবে সেটাই "গির কেসর আম" নামে পরিচিত। সাধারণত বর্ষাকালের পর অক্টোবর মাসের কাছাকাছি থেকে এই প্রজাতির আমের চাষ চাষ শুরু হয় এবং এপ্রিল মাসে গির কেশর আম বাজারে চলে আসে। গির কেশর আম ফলের মধ্যে বেশ দামি। গুজরাত অ্যাগ্রো ইন্ডাস্ট্রিজ কর্পোরেশন (জিএআইসি) লিমিটেড গির কেসর আমটিকে ভৌগোলিক নির্দেশক (জিআই) পণ্য হিসাবে নিবন্ধনের প্রস্তাব দিয়েছে। ২০১০ সালে জুনাগড় কৃষি বিশ্ববিদ্যালয় আবেদন করার পরে, ২০১১ সালে চেন্নাইয়ের ভৌগোলিক নির্দেশক (জিআই) রেজিস্ট্রি দ্বারা গির কেশর আম ভৌগোলিক নির্দেশক সামগ্রী হিসেবে স্বীকৃতি পায়। "গির কেশর" নামটিকে এই অঞ্চলে জন্মানো আমের পণ্য বলে স্বীকৃতি দেওয়া হয়। এটি গুজরাতের প্রথম কৃষি পণ্য এবং ভারতের দ্বিতীয় আমের জাত (উত্তর প্রদেশের দশেরি আমের পরে) হিসাবে জিআই পণ্য বলে স্বীকৃতি অর্জন করেছেI Kaushik, Himanshu (১ মে ২০১০)। "Guj seeks exclusive status for Gir Kesar mango"। The Times of India। সংগ্রহের তারিখ ২৯ জানুয়ারি ২০১৬।  "Kesar of Junagadh to get GI registration as Gir Kesar Mango"। Zee News। ১ মে ২০১০। সংগ্রহের তারিখ ২৯ জানুয়ারি ২০১৬।  Balan, Premal (২৫ মে ২০১৫)। "Kesar mango arrives in Junagadh's Talala market, prices at three year high"। The Times of India। সংগ্রহের তারিখ ২৯ জানুয়ারি ২০১৬।  Dave, Hiral (২২ মার্চ ২০১০)। "Kesar mango from Gir all set to rub shoulders with Darjeeling tea"। The Indian Express। সংগ্রহের তারিখ ২৯ জানুয়ারি ২০১৬।  Daniel, P George (২৮ জুলাই ২০১১)। "GI tag for Gir Kesar mango, Bhalia wheat"। The Times of India। সংগ্রহের তারিখ ২৯ জানুয়ারি ২০১৬।  "Junagadh Kesar mango gets GI tag as 'Gir Kesar'"। The Hindu Business Line। ১ আগস্ট ২০১১। সংগ্রহের তারিখ ২৯ জানুয়ারি ২০১৬।
সুরেন্দ্রনাথ কর

সুরেন্দ্রনাথ কর (৫ মার্চ, ১৮৯২ – ২ আগস্ট, ১৯৭০) একজন ভারতীয় শিল্পী এবং স্থপতি ছিলেন। তিনি অবনীন্দ্রনাথ ঠাকুর প্রবর্তিত ভারতীয় চিত্রকলা ধারার একজন বিশিষ্ট শিল্পী। তিনি প্রাচ্য ও পাশ্চাত্যের স্থাপত্যশৈলীর সঙ্গে ভারতীয় স্থাপত্যশৈলীর সঠিক সংমিশ্রনের জন্য বিশেষভাবে পরিচিত। তিনি ১৮৯২ খ্রিস্টাব্দের ৫ মার্চ ব্রিটিশ ভারতের অধুনা বিহার রাজ্যের মুঙ্গের-এ জন্মগ্রহণ করেন। তিনি প্রখ্যাত বাঙালি চিত্রশিল্পী নন্দলাল বসু এবং নোবেলজয়ী রবীন্দ্রনাথ ঠাকুরের ভ্রাতুষ্পূত্র অবনীন্দ্রনাথ ঠাকুরের কাছে শিল্পের প্রাথমিক শিক্ষা লাভ করেন। পরে তিনি শিল্প-শিক্ষক হিসাবে ঠাকুর পরিবার প্রতিষ্ঠিত "বিচিত্রা ক্লাবে" যোগ দেন। ১৯১৭ খ্রিষ্টাব্দে যখন রবীন্দ্রনাথ ঠাকুর শান্তিনিকেতনের ব্রহ্মচর্যাশ্রম স্থাপন করেন, তখন তিনি সেখানে কলা-শিক্ষক হিসাবে নিযুক্ত হন। দুই বছর পরে, তিনি অনুষদ সদস্য হিসাবে রবীন্দ্রনাথ ঠাকুরের কলাভবনে চলে আসেন। সুরেন্দ্রনাথ রবীন্দ্রনাথ ঠাকুরের অনেক বিদেশ যাত্রার তাঁর সঙ্গী হতেন। সে সময়ে প্রাচ্য ও পাশ্চাত্যের স্থাপত্যে যা লক্ষ্য করতেন, তা তিনি নিজের শৈলীর সঙ্গে যুক্ত করে আরো উন্নত করার এবং সেটির সঠিক ব্যবহার করার চেষ্টা করতেন। এভাবেই তিনি শান্তিনিকেতনের অনেক ভবনের নকশা প্রস্তুত করেন। তাঁর কাজের জন্য ভারত সরকার ১৯৫৯ খ্রিষ্টাব্দে চতুর্থ সর্বোচ্চ ভারতীয় অসামরিক পুরস্কার পদ্মশ্রী প্রদান করে। ১৯৭১ খ্রিস্টাব্দে বিশ্বভারতী বিশ্ববিদ্যালয় তাঁকে মরণোত্তর দেশিকোত্তম উপাধিতে সম্মানিত করে। সুরেন্দ্রনাথ কর ১৯৭০ খ্রিস্টাব্দের ২ অগাস্ট ৭৮ বৎসর বয়সে পরলোক গমন করেন। শান্তিনিকেতন কলাভবন নন্দলাল বসু অবনীন্দ্রনাথ ঠাকুর রাণু মুখোপাধ্যায় Rabindranath Tagore, Nandalal Bose Surendranath Kar (১০ সেপ্টেম্বর ২০১০)। Gitanjali and Fruit-Gathering। Kessinger Publishing। পৃষ্ঠা 254। আইএসবিএন 9781163093405।  Samit Das (২০১৩)। Architecture of Santiniketan: Tagore's Concept of Space। Niyogi Books। পৃষ্ঠা 180। আইএসবিএন 978-9381523384।  Samit Das (২০১৩)। Architecture of Santiniketan: Tagore's Concept of Space। Niyogi Books। পৃষ্ঠা 180। আইএসবিএন 978-9381523384।  "Viswabharati University"। Viswabharati University। ২০১৫। সংগ্রহের তারিখ এপ্রিল ২৪, ২০১৫।  "Business Standard"। Business Standard। ৯ ফেব্রুয়ারি ২০১৩। সংগ্রহের তারিখ এপ্রিল ২৪, ২০১৫।  Sabyasachi Bhattacharya (২০১১)। Rabindranath Tagore: An Interpretation। Penguin Books India। পৃষ্ঠা 306। আইএসবিএন 9780670084555।  Academia। Academia।  "Padma Shri" (পিডিএফ)। Padma Shri। ২০১৫। নভেম্বর ১৫, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ নভেম্বর ১১, ২০১৪।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৮১০, আইএসবিএন ৯৭৮-৮১-৭৯৫৫-১৩৫-৬
স্যাডি অ্যামেরিকান

স্যাডি অ্যামেরিকান (৩ মার্চ, ১৮৬২— ৩ মে, ১৯৪৪) ছিলেন একজন ইহুদি-অ্যামেরিকান সক্রিয়কর্মী, সমাজকর্মী এবং "শিকাগোর দৃশ্যমান সমাজবিজ্ঞানের পথিকৃৎ"। স্যাডি অ্যামেরিকান ১৮৬২ সালের ৩রা মার্চ ইলিনয়ের শিকাগো শহরে জন্মগ্রহণ করেছিলেন এবং সেখানকার পাবলিক স্কুলে পড়াশোনা করেছিলেন। স্যাডি অ্যামেরিকান ১৮৯৩ সালের বিশ্বমেলায় ইহুদি নারীদের কংগ্রেসের সেক্রেটারি ছিলেন। তিনি ছিলেন ইহুদি নারী পরিষদের অন্যতম প্রতিষ্ঠাতা, পরিষদের নির্বাহী সম্পাদক (১৮৯৩ সালে) এবং এর বেশ কয়েকটি বিভাগের সংগঠক। তিনি ইহুদি নারী পরিষদের নিউ ইয়র্ক শাখার সভাপতি ছিলেন। তিনি আন্তর্জাতিক নারী কংগ্রেসে ইহুদি নারী পরিষদের প্রতিনিধিত্বকারী বক্তা এবং প্রতিনিধি ছিলেন। তিনি আটলান্টা প্রদর্শনী (১৮৯৬); লন্ডন (১৮৯৯), স্পিকার ভ্যাকেশন স্কুল; বার্লিন (১৯০৪) এবং টরন্টোতেও (১৯০৯) উপস্থিত ছিলেন। ১৮৯৯-১৯৯৪ সাল পর্যন্ত তিনি ইহুদি নারী পরিষদের প্রেস কমিটির সভাপতি ছিলেন। স্যাডি অ্যামেরিকান ১৮৯৬ সালে ডেনভারের জেনারেল ফেডারেশন অফ ক্লাবসের দ্বি-বার্ষিকীর বক্তা ছিলেন। তিনি ১৯০৫ সালে নিউইয়র্ক স্টেট ফেডারেশন উইমেন ক্লাবের শিল্প কমিটির সদস্য ছিলেন। তিনি ১৯০৮ সালে বোস্টনের নারী ক্লাবগুলোর জেনারেল ফেডারেশনের খেলার মাঠে ধারাভাষ্যকার ছিলেন। স্যাডি অ্যামেরিকান ১৯০১ সালে নিউইয়র্ক সিটির উইম্যান পৌরসভা লীগের পরিচালক ছিলেন। তিনি ১৯০২-১৯০৩ সালে নারী পৌরসভা লীগের গৃহনির্মাণ কমিটির সভাপতির দায়িত্ব পালন করেছিলেন। স্যাডি অ্যামেরিকান ১৮৯৭-১৮৯৮ সালে কুক কাউন্টি লিগ অফ উইমেন ক্লাবের পরিচালক ছিলেন। তিনি শিকাগোর ইলিনয় জুভেনাইল কোর্ট আইন পাস এবং সুরক্ষা কমিটির সদস্য ছিলেন। তিনি ১৮৯৮ সালে স্পেনীয়-আমেরিকান যুদ্ধের সময় ইলিনয়ের গভর্নর, সেনাবাহিনী এবং নেভি লিগের আহ্বানে নির্বাহী কমিটির সদস্য ও অন্যতম প্রতিষ্ঠাতা ছিলেন। ১৯৪৪ সালে তিনি নিউ ইয়র্ক সিটিতে মৃত্যুবরণ করেন। Cutler, Irving (জানুয়ারি ১৯৯৬)। The Jews of Chicago: From Shtetl to Suburb। University of Illinois Press। পৃষ্ঠা 104–। আইএসবিএন 978-0-252-02185-5।  Weeber, Stan C. (৭ জুলাই ২০০৮)। "Sadie American, Chicago's Pioneer of Visual Sociology"। এসএসআরএন 1156390 ।  |ইউআরএল= অনুপস্থিত বা খালি (সাহায্য) Logan, Mrs. John A. (১৯১২)। The Part Taken by Women in American History (Public domain সংস্করণ)। Perry-Nalle Publishing Company। পৃষ্ঠা 642–।  Katz-Hyman, Martha (১ মার্চ ২০০৯)। "Sadie American 1862 – 1944"। Jewish Women: A Comprehensive Historical Encyclopedia। Jewish Women's Archive। সংগ্রহের তারিখ ২৫ মার্চ ২০১৫।
শব্দোচ্চতা

শব্দবিজ্ঞানে শব্দোচ্চতা (বা সঙ্গীতের পরিভাষায় স্বরোচ্চতা) হল শব্দের চাপের ব্যক্তিনিষ্ঠ উপলব্ধি। একটি আনুষ্ঠানিক সংজ্ঞা অনুযায়ী শব্দোচ্চতা হলো "শ্রাব্য সংবেদনের সেই বৈশিষ্ট্য যার মাধ্যমে কোনও শব্দ বা ধ্বনি কতটুকু জোরে বা আস্তে শোনা যাচ্ছে তা একটি মাপনীর মাধ্যমে পরিমাপ করা যায়।" শব্দের ভৌত বৈশিষ্ট্যগুলির সাথে মনের ভেতরে উপলব্ধ বা অনুভূত শব্দোচ্চতার ভৌত, শারীরবৃত্তীয় এবং মনস্তত্ত্বিক উপাদান বিদ্যমান। আপাত শব্দোচ্চতা মনোশব্দবিজ্ঞানের একটি অধীত বিষয় এবং এতে মনোপদার্থবিজ্ঞানের বিভিন্ন পদ্ধতি প্রয়োগ করা হয়। শব্দোচ্চতার লগভিত্তিক একটি একক হল ফন। শব্দোচ্চতা একটি ব্যক্তিনিষ্ঠ ধারণা, যা মনের ভেতরে উপলব্ধ হয়। এটির সাথে শব্দের বলের ভৌত পরিমাপ যেমন শব্দের চাপ, শব্দের চাপের স্তর (ডেসিবেল এককে), শব্দের তীব্রতা বা শব্দের ক্ষমতা গুলিয়ে ফেলা হতে পারে। একজন সাধারণ মানুষ কীভাবে মনের ভেতরে শব্দোচ্চতা উপলব্ধি করে, সে ব্যাপারটিকে মাথায় রেখে শব্দোচ্চতা পরিমাপ করার জন্য ওজনযুক্ত পরিস্রাবক যেমন এ-ওজনযুক্তকরণ এবং এলকেএফএস পরিস্রাবকগুলি ব্যবহার করা হতে পারে। বিভিন্ন শিল্পখাতে শব্দোচ্চতার বিভিন্ন অর্থ থাকতে পারে এবং এটিকে পরিমাপের বিভিন্ন আদর্শ বা প্রমিত ব্যবস্থা থাকতে পারে। শব্দের তীব্রতা American National Standards Institute, "American national psychoacoustical terminology" S3.20, 1973, American Standards Association.
এমেরি পর্বত

এমেরি পর্বত কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের ৩,৩২৯-মিটার (১০,৯২২-ফুট) একটি পর্বত চূড়া। ভৌগোলিকভাবে পর্বতটি কানাডিয় রকিজের অংশ। ১০.৫৬ কিলোমিটার (৬.৫৬ মাইল) উত্তরে অবস্থিত সাসক্যাচুয়ান পর্বত, এটির নিকটতম পর্বত। পর্বত দুইটির মধ্যদিয়ে আলেকজান্দ্রা নদী প্রবাহিত হয়ে পর্বতসীমা বিভাজিত করেছে। সাসক্যাচুয়ান ক্রসিং-এর উত্তরে আইসফিল্ডস পার্কওয়ে থেকে দেখা যায়, এবং ভোরের আলোতে এটির সবচেয়ে ভাল আলোকচিত্র তোলা যায়। বৃটিশ রাজনীতিবিদ ও সাংবাদিক লিওপোল্ড এমেরি (১৮৭৩ - ১৯৫৫) জীবদ্দশায় দুইবার কানাডিয় রকিজ পরিভ্রমণ করেছিলেন। ১৯২৯ সালে তিনি ও তার দুই সঙ্গী ব্রায়ান মেরেডিথ ও এডওয়ার্ড ফিউজ জুনিয়র সর্বপ্রথম এই পর্বত আরোহণ করেছিলেন। তার সম্মানে ১৯২৮ সালে এই পর্বতের নামকরণ করা হয়েছিল। ব্যানফ জাতীয় উদ্যানের অন্যান্য পর্বতের মত এমেরি পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী এমেরি পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। বছরের জুন থেকে আগস্ট মাসের সময় এই পর্বত আরোহণ ও দর্শনের জন্য সবচেয়ে উপযোগী আবহাওয়া থাকে। এমেরি পর্বতের বারিপাতে জমা পানি নেমে এসে সাসক্যাচুয়ান নদীর মাধ্যমে নিষ্কাশিত হয়। জেসপার পার্কওয়ে হতে এমেরি পর্বত আইসফিল্ডস পার্কওয়ে হতে এমেরি পর্বত "Mount Amery"। Bivouac.com। সংগ্রহের তারিখ ২০১৮-১০-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mount Amery, Alberta"। Peakbagger.com। সংগ্রহের তারিখ ২০১৯-০৯-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mount Amery"। Geographical Names Data Base. Natural Resources Canada। সংগ্রহের তারিখ ২০১৮-১০-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বেলিয়া, হেলেন আর. (১৯৬০)। দ্য স্টোরি অব দ্য মাউন্টেইন্স ইন দ্য ব্যানফ ন্যাশনাল পার্ক (পিডিএফ)। পার্কস কানাডা হিস্টোরি ডট কম (প্রতিবেদন)। অটোয়া: জিওলজিকাল সার্ভে অব কানাডা। ২০১৫-১০-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gadd, Ben (২০০৮)। Geology of the Rocky Mountains and Columbias।  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। Hydrol. Earth Syst. Sci.। 11: 1633–1644। আইএসএসএন 1027-5606।  এমেরি পর্বতের আবহাওয়া[স্থায়ীভাবে অকার্যকর সংযোগ] ফ্লিকারে এমেরি পর্বতের ছবি প্রবেশদ্বার:  ভূগোল পর্বত
বর্গমূল গড় বর্গ

গণিত এবং এর প্রয়োগসমূহে, মূল গড় বর্গকে (RMS বা rms বা আরএমএস) গড় বর্গের (এক সেট সংখ্যার বর্গের গাণিতিক গড়) বর্গমূল হিসাবে সংজ্ঞায়িত করা হয়। আরএমএসকে দ্বিঘাত গড় হিসাবেও চিহ্নিত করা হয় এবং এটি ২ ঘাতসম্পন্ন সাধারণীকৃত গড়ের একটি বিশেষ ক্ষেত্র। আরএমএসকে একটি চক্রের সময়কালের তাত্ক্ষণিক মানগুলির বর্গের সমাকলন পদগুলির ক্ষেত্রে ধারাবাহিকভাবে পৃথক ফাংশনের জন্যও সংজ্ঞায়িত করা যায়। পরিবর্তী তড়িৎ প্রবাহের জন্য, আরএমএস হলো ধ্রুব একমুখী বিদ্যুৎ প্রবাহের মানের সমান যা রোধকে একই পরিমাণ শক্তি অপচয় করে। n সংখ্যক মানের সেটের { x 1 , x 2 , … , x n } {\displaystyle \{x_{1},x_{2},\dots ,x_{n}\}} ক্ষেত্রে আরএমএস হলো, x RMS = 1 n ( x 1 2 + x 2 2 + ⋯ + x n 2 ) {\displaystyle x_{\text{RMS}}={\sqrt {{\frac {1}{n}}\left(x_{1}^{2}+x_{2}^{2}+\cdots +x_{n}^{2}\right)}}} T 1 ≤ t ≤ T 2 {\displaystyle T_{1}\leq t\leq T_{2}} সময় ব্যবধানে অবিচ্ছিন্ন ফাংশনের (বা তরঙ্গাকার ফাংশন) f(t) জন্য সংশ্লিষ্ট সূত্র f RMS = 1 T 2 − T 1 ∫ T 1 T 2 [ f ( t ) ] 2 d t , {\displaystyle f_{\text{RMS}}={\sqrt {{1 \over {T_{2}-T_{1}}}{\int _{T_{1}}^{T_{2}}{[f(t)]}^{2}\,dt}}},} এবং সমস্ত সময়ের জন্য কোনও ফাংশনের আরএমএস f RMS = lim T → ∞ 1 2 T ∫ − T T [ f ( t ) ] 2 d t . {\displaystyle f_{\text{RMS}}=\lim _{T\rightarrow \infty }{\sqrt {{1 \over {2T}}{\int _{-T}^{T}{[f(t)]}^{2}\,dt}}}.} A Dictionary of Physics (6 ed.)। Oxford University Press। ২০০৯। আইএসবিএন 9780199233991।  Thompson, Sylvanus P. (১৯৬৫)। Calculus Made Easy। Macmillan International Higher Education। পৃষ্ঠা 185। আইএসবিএন 9781349004874। সংগ্রহের তারিখ ৫ জুলাই ২০২০। [স্থায়ীভাবে অকার্যকর সংযোগ] Jones, Alan R. (২০১৮)। Probability, Statistics and Other Frightening Stuff। Routledge। পৃষ্ঠা 48। আইএসবিএন 9781351661386। সংগ্রহের তারিখ ৫ জুলাই ২০২০।
পেরিনি শিবতাণ্ডবম

পেরিনি শিবতাণ্ডবম বা পেরিনি তাণ্ডবম তেলেঙ্গানা অঞ্চলের একটি প্রাচীন নৃত্যের রূপ, সাম্প্রতিক সময়ে এই নৃত্যশৈলীকে পুনর্জীবিত করা হয়েছে। কাকতীয় রাজবংশের শাসনকালে তেলেঙ্গানায় এর সূত্রপাত ও সমৃদ্ধি ঘটে। পেরিনি নৃত্য, ধ্বংসের হিন্দু দেবতা, ভগবান শিবের সম্মানে পরিবেশিত হয়, এবং বিশ্বাস করা হয় যে প্রাচীনকালে সৈন্যরা যুদ্ধে যাবার আগে এটি সম্পাদিত হত। সাম্প্রতিক কালে এই শিল্পরূপটি পুনরুদ্ধার করার পেছনে আছেন পদ্মশ্রী ডাঃ নটরাজ রামকৃষ্ণ। পেরিনি শিবতাণ্ডবম নৃত্য শৈলীটি সাধারণত পুরুষদের দ্বারা পরিবেশিত হয়। একে 'যোদ্ধাদের নৃত্য' বলা হয়। যুদ্ধের ময়দানে যাবার আগে যোদ্ধারা ভগবান শিবের মূর্তির সামনে এই নৃত্যটি সম্পাদন করে। 'কাকতীয়'দের শাসনকালে এই পেরিনি নৃত্য রূপটি তার শিখরে পৌঁছেছিল। কাকতীয়রা ওয়ারাঙ্গলে তাঁদের রাজবংশটি প্রতিষ্ঠা করেছিলেন এবং প্রায় দুই শতাব্দী ধরে রাজত্ব করেছিলেন। তেলেঙ্গানায় বিশ্বাস করা হয় যে পেরিনি শিবতাণ্ডবম নৃত্য রূপটি 'প্রেরণা' (অনুপ্রেরণা) জাগিয়ে তোলে এবং এটি সর্বশ্রেষ্ঠ নর্তক প্রভু শিবের প্রতি উৎসর্গীকৃত। ওয়ারাঙ্গলের রামাপ্পা মন্দিরের গর্ভ গুড়ির (গর্ভ গৃহ) নিকটে ভাস্কর্যগুলিতে এই নৃত্যের প্রমাণ পাওয়া যায়। পেরিনি হল ড্রামের তালে তালে সম্পাদিত তেজস্বী এক নৃত্যরূপ। নৃত্যশিল্পীরা নৃত্যের সময় মানসিকভাবে নিজেদের এমন একটি পরিস্থিতিতে নিয়ে যায়, যেখানে তারা নিজেদের দেহে শিবের শক্তি অনুভব করে। এই সময় তারা শিবকে তাদের নিজেদের মধ্যে জাগিয়ে তোলে এবং তাদের মধ্য দিয়ে নাচের জন্য আহ্বান করে। পেরিনি তাণ্ডবম সত্যই সবচেয়ে উদ্দীপনাজনক এবং উত্তেজনাপূর্ণ পুরুষ নৃত্যের রূপ বলে মনে করা হয়। পেরিনি নৃত্য শৈলী কাকতীয় রাজবংশের পতনের পরে প্রায় অদৃশ্য হয়ে গিয়েছিল, কিন্তু পদ্মশ্রী ডাঃ নটরাজ রামকৃষ্ণ পেরিনি নৃত্যকে বিলুপ্তির পথ থেকে নবজাগরিত করেছিলেন। তাণ্ডব "Andhra Natyam, Perini dance in temples across State"। The Hindu। Chennai, India। ২০১০-১০-১৬। ২০১০-১০-২০ তারিখে মূল থেকে আর্কাইভ করা। সংগ্রহের তারিখ ২০২১-০৩-১৩।  "Perini dance form"। hinduonnet.com। ২০০৮-০২-২৪ তারিখে মূল থেকে আর্কাইভ করা। সংগ্রহের তারিখ ২০০৯-০৫-২১।  "Perini Sivatandavam"। সংগ্রহের তারিখ ১৪ মার্চ ২০২১।  "Perini Shivatandavam"। সংগ্রহের তারিখ ১৪ মার্চ ২০২১।  "Pavankumar Perini"। সংগ্রহের তারিখ ১৪ মার্চ ২০২১।  Dr. Nataraja Ramakrishna
ম্যারি ড্র্যাঙ্গা ক্যাম্পবেল

ম্যারি ড্র্যাঙ্গা ক্যাম্পবেল (১৮৬৭- ৮ আগস্ট, ১৯৫৭) ছিলেন একজন আমেরিকান সমাজকর্মী এবং অন্ধত্ব প্রতিরোধ ও পুনর্বাসনের কাজে সক্রিয় কর্মী। তাঁর প্রকৃত নাম ম্যারি ওগডেন ড্র্যাঙ্গা। ম্যারি ওগডেন ড্র্যাঙ্গা ক্যালিফোর্নিয়ায় জন্মগ্রহণ করেছিলেন। তিনি নীলস জি. ও. ড্র্যাঙ্গা এবং ইনজেবার্গ আর্নাস (এমিলি ওগডেন) ড্র্যাঙ্গার কন্যা। তাঁর বাবা-মা ছিলেন নরওয়ের অভিবাসী। তিনি ১৯০০ থেকে ১৯০৩ সাল পর্যন্ত স্ট্যানফোর্ড বিশ্ববিদ্যালয়ে পাঠাগার প্রশিক্ষণ কোর্স গ্রহণ করেছিলেন, ক্যালিফোর্নিয়া বিশ্ববিদ্যালয় থেকে গ্রন্থাগার বিষয়ক সনদপত্র অর্জন করেছিলেন। পাশাপাশি ১৯০৯ এবং ১৯১০ সালে শিকাগো স্কুল অফ সিভিকস অ্যান্ড ফিলানথ্রোপিতেও এবিষয়ে কোর্স করেছিলেন। তাঁর বোন উইলহেমিনা ড্র্যাঙ্গা ক্যাম্পবেল (১৮৭১-১৯১১) ছিলেন শিল্পকলার একজন শিক্ষক। তিনি অন্ধত্ব ও অন্ধদের নিয়ে কাজ করেছিলেন। তাঁর অপর বোন, আমেলিয়া ড্র্যাঙ্গা (১৮৬৬-১৯৩৩) একজন চিকিৎসক ছিলেন। শিল্পী হেলেন টমাস ড্র্যাঙ্গা (১৮৬৬-১৯২৭) ছিলেন তাঁদের ভাবী। ১৯০৩ থেকে ১৯০৯ সাল পর্যন্ত মেরি ড্র্যাঙ্গা ক্যাম্পবেল ইন্ডিয়ানা বিশ্ববিদ্যালয়ের গ্রন্থাগারে ছয় বছর প্রধান পুস্তক তালিকা প্রস্তুতকারীর দায়িত্বে ছিলেন। তিনি ইউজেনিক্স রেকর্ড অফিসের শিকাগোকেন্দ্রিক মাঠপ্রতিনিধি ছিলেন এবং বেন-ইসমাইল ট্রাইব তদন্তে সক্রিয় ছিলেন। বিয়ের পরে, তিনি ওহাইও দৃষ্টিপ্রতিবন্ধী স্কুলের সহকারী পরিচারিকা হিসাবে কাজ করেছিলেন। ক্যাম্পবেল তাঁর কাজের স্বীকৃতিস্বরূপ ১৯৫০ সালে আমেরিকান অ্যাসোসিয়েশন অফ ওয়ার্কার্স ফর দ্য ব্লাইন্ড থেকে অ্যামব্রোজ এম. শটওয়েল পুরস্কার ও ১৯৫৫ সালে অ্যামেরিকান ফাউন্ডেশন ফর দ্য ব্লাইন্ড থেকে মাইগেল পদক পেয়েছিলেন। ১৯১২ সালে মেরি ড্র্যাঙ্গা তাঁর বোনের বিপত্নীক স্বামী চার্লস ফ্রান্সিস ফকনার ক্যাম্পবেলকে (১৮৭৬-১৯৩৫) বিয়ে করেছিলেন, তিনি অন্ধদের শিক্ষিকা স্যার ফ্রান্সিস জোসেফ ক্যাম্পবেলের ছেলে। ১৯৫৭ সালে পেন্সিলভেনিয়ার রিড্সভিলে তাঁর এক ভাগ্নির সাথে থাকাকালে ৯০ বছর বয়সে তিনি মারা গিয়েছিলেন। "MARY CAMPBELL, AIDE OF BLIND, 81; Ex-Archivist for American Foundation Dead--Active in Units in Many States"। The New York Times (ইংরেজি ভাষায়)। ১৯৫৭-০৮-০৯। আইএসএসএন 0362-4331। সংগ্রহের তারিখ ২০২০-০৭-৩১।  Latimer, H. Randolph (মার্চ ১৯২৬)। "Executive Director of a Newly Created Council for the Blind in Pennsylvania": 12–14।  "Mrs. C. F. F. Campbell"। The Pittsburgh Press। ১৯১১-১১-২১। পৃষ্ঠা 9। সংগ্রহের তারিখ ২০২০-০৭-৩১ – Newspapers.com-এর মাধ্যমে।  Wilhelmina Dranga Campbell, 1871-1911 :a memorial.। Columbus, Ohio। ১৯১২।  "Rites Tonight for Dr. Dranga"। Pittsburgh Post-Gazette। ১৯৩৩-০৫-২৯। পৃষ্ঠা 7। সংগ্রহের তারিখ ২০২০-০৭-৩১ – Newspapers.com-এর মাধ্যমে।  "Masthead"। জানুয়ারি ১৯১৭: xxviii।  "Previous AER Award Winners"। Association for Education and Rehabilitation of the Blind and Visually Impaired। আগস্ট ৯, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৭।  "Mary Dranga Campbell"। Delta Zeta Museum। সংগ্রহের তারিখ আগস্ট ৯, ২০১৭। [স্থায়ীভাবে অকার্যকর সংযোগ] "Sir Francis Joseph Campbell papers"। Library of Congress, Washington, D.C. 20540 USA। সংগ্রহের তারিখ ২০২০-০৭-৩১।  "Copies of Mary Ogden Dranga photograph album of Hopi pueblos · SOVA"। Smithsonian Online Virtual Archives। সংগ্রহের তারিখ ২০২০-০৭-৩১।
আয়শা শান্না

আয়শা শান্না (বা আয়শা আশ-শান্না ; জন্ম: ১৪ আগস্ট ১৯৪১) একজন মরোক্কান সমাজকর্মী এবং নারী অধিকার আইনজীবী ও সক্রিয়কর্মী। একজন নিবন্ধিত নার্স হয়ে দেশের স্বাস্থ্য মন্ত্রণালয়ের কর্মচারী হিসাবে তিনি সুবিধাবঞ্চিত নারীদের নিয়ে কাজ শুরু করেছিলেন। ১৯৮৫ সালে তিনি অ্যাসোসিয়েশন সলিডারিটি ফেমিনিন (এএসএফ) নামে একটি সঙ্ঘ প্রতিষ্ঠা করেছেন, এটি মূলত কাসাব্লাঙ্কাভিত্তিক একটি দাতব্য সংস্থা যা একক মা এবং নির্যাতনের শিকার নারীদের সহায়তা করে। শান্না তাঁর কাজের জন্য ২০০৯ এর ওপাস পুরস্কার (১০ মিলিয়ন মার্কিন ডলার মূল্য) সহ বিভিন্ন মানবিক পুরস্কার পেয়েছেন। শান্না কাসাব্লাঙ্কায় জন্মগ্রহণ করেছিলেন এবং মারাক্কেশেই তাঁর শৈশবকাল কাটিয়েছিলেন। তিন বছর বয়সে তাঁর বাবা মারা গিয়েছিলেন এবং তাঁর মা আবার বিয়ে করেছিলেন। শান্নার সৎ-বাবা ১২ বছর বয়সে তাঁকে স্কুল ছেড়ে দেওয়ার জন্য বলেছিলেন, কিন্তু সৎপিতার ইচ্ছার বিরুদ্ধেই তাঁর মা তাঁকে আবার কাসাব্লাঙ্কায় পাঠিয়ে দিয়েছিলেন। সেখানে তিনি তাঁর এক খালার সাথে থাকতেন এবং একটি ফরাসি ভাষার স্কুলে পড়াশোনা করতেছিলেন। তিন বছর পরে শান্নার মা তাঁর সৎ পিতাকে তালাক দিয়ে কাসাব্লাঙ্কায় তাঁর কাছে চলে এসেছিলেন। পরে মেয়েকে সহযোগিতা করার জন্য তিনি নিজের গহনা বিক্রি করে দিয়েছিলেন। শান্না নিজেকে "ধর্মনিরপেক্ষ মনের অধিকারী মুসলিম হৃদয়বান" হিসাবে পরিচয় দেন। স্বাস্থ্য মন্ত্রণালয়ের একজন কর্মচারী থাকাকালীন তিনি পরিবার পরিকল্পনা, একক মায়েদের অবস্থা, পিতৃপরিচয়হীন ও পরিত্যক্ত শিশুদের মর্যাদার অধিকার এবং সামাজিক অবস্থান সহ সামাজিক ও ধর্মীয় বারণের বিরোধিতা করে পরিচিতি লাভ করেছিলেন। তিনি সামাজিক রক্ষণশীলদের কাছ থেকে নিয়মিত সমালোচনার শিকার হয়েছেন, যারা দাবি করেছিল যে তাঁর কাজটি অনৈতিক আচরণকে বৈধতা দিচ্ছে। ২০০৯ সালে, শান্নাকে সুবিধাবঞ্চিত নারীদের নিয়ে কাজ করার জন্য ওপাস পুরস্কার (১০ মিলিয়ন মার্কিন ডলার সমমূল্য) দেওয়া হয়েছিল। তিনি এই পুরস্কার অর্জনকারী প্রথম মুসলিম। পুরস্কার প্রাপ্তির পরে তিনি বলেছিলেন যে এই পুরস্কারের অর্থ তাঁর মৃত্যুর পরেও তাঁর ফাউন্ডেশনকে অব্যাহত রাখতে ব্যবহৃত হবে। "Discussions with Aicha Ech-Channa, Founder and President, Association Solidarité Féminine, Casablanca, Morocco ", Berkeley Center, 14 June 2009. Retrieved 25 October 2016. "Morocco’s Aicha Chenna, a Dauntless Activist in Defense of Women", Morocco World News, 8 April 2013. Retrieved 25 October 2016. Akyeampong and Gates, p. 64. "Secular in My Head, Muslim in My Heart", Qantara, 23 November 2009. Retrieved 25 October 2016. "Living out her faith", Star Tribune, 4 November 2009. Retrieved 25 October 2016.